Sharqiy Turkistonning g'arbiy viloyatlariga, Farg'ona vodiysining shimoli -sharqiy hududlariga, 20 hatto Toxaristonnning ayrim tumanlariga kelib o'rnashadilar . Qarluqlar tarkibidagi yirik qabilalardan biri chigil qabilasi bo'lgan. Ettisuvga kelishdan avval Irtish havzalarida, Jung'oriyada yashagan. Qarluq qabilalaridan yana biri xalachlar bo'lgan. Ularning katta qismi VI- VIII asrlar davomida Afg'oniston, Pokiston va Eron hududlarigacha borib o'rnashganlar. Ularning boshqa qismi qarluqlar tarkibida bo'lib, Ila daryosining shimoliy dashtlarida yashagan. 766 yilda qarluqlar turkesh siyosiy uyushmasini tarqatib yuborgach, ular Chu daryosi vodiysida qolib, Suyob shahrini o'zlariga qarorgoh qilib oladilar. Ana shu sanadan boshlab, qarluq yobg'ulari Jung'oriya tog'laridan Sirdaryogacha bo'lgan juda katta hududda o'z 21 hukmronliklarini o'rnatadilar . Qarluqlarda, huddi Turk xoqonligi jamoalarida bo'lganidek, urug' boshligi -bek, qabila boshligi- jabg'u deb atalgan, bir qancha urug' aymoqni, aymoqlar uyushmasi elni tashkil etgan. Bu qabila- urug' tuzilish tartibi (tizimi) qarluqlarda VIII asr o'rtalarigacha saqlanib kelgan. Qarluqlar Ettisuvni egallagach (VIII asrning 60- yillari), yabg'uning xizmat vazifasi kengayadi. Endi yabg'u bir qabilani boshlig'i emas, balki qarluqlar egallagan hududlardagi barcha qabilalar va o'troq aholini boshqaradi. Endi, u qabilalar ittifoqining yabg'usidir. Avvallari yabg'u urug' va aymoqlar yig'inida saylansa, endi u yabg'ular yig'inida, ya'ni qabila boshliqlari tomonidan saylanadi. Ittifoqni boshqarishda unga tobe urug', aymoq va yabg'ularga, ayniqsa o'troq viloyatlar hukmdorlariga eltabarlik unvoni joriy etiladi. Bek va eltabarlar bir vaqtni o'zida harbiy sarkardalar hisoblangan. Bu tartib qarluqlarda to 840 yilgacha, ya'ni qarluq davlati tashkil topgunga qadar 22 davom etgan . VIII asr Movarounnahr va Xuroson xalqlari tarixida arablarga qarshi kurash bilan o'tdi. Ularga qarshi tinimsiz mahalliy aholi qo'zg'olonlarining oxiri ko'rinmas edi. G'arbiy Turk xoqonligi dulu va nushibi qabilalari orasidagi hokimiyat uchun ichki kurashlar tufayli tanazzulga uchragach (740 y.), Sharqiy Turkistonning g'arbiy viloyatlari (Qashg'ar, Xo'ton, Yorkent), Farg'ona vodiysining shimoli - sharqiy qismi qarluqlar qo'liga o'tdi. 766 yilda qarluqlarning zarbi bilan Ettisuvda tashkil topgan Turkesh xoqonligi (707-766 yy.) ham tugadi. Qarluqlar Ettisuv va Sharqiy Turkistonning g'arbiy viloyatlari va Farg'ona vodiysining shimoli- sharqiy hududlarini egallaganlariga qadar, bu joylarda qadimdan turkiy arg'un, tuxsi, qarluqlarning ilk ajdodlari, turkesh, az, uz, yag'mo qabilalariga tegishli etnik guruhlar yashab kelardilar. Ular bu zaminga qirib kelgan qarluqlarning yangi qabila ittifoqi jamoalari bilan yonma- yon va aralashib yashay boshlaydilar. IX asr 40 yillariga kelib, yuqorida qayd etilgan katta hududiy doirada Qarluqlar davlati tashkil topadi. Qarluqlar davlati tarkib topgan hududlarda (568-740) 200 yil davomida G'arbiy Turk xoqonligi hukmronlik qilib, turkiy etnik qatlamning bu hududlarda qalinlashishiga va muqimlashishiga asos yaratib ketgan edi. Arablar istilolari va o'zaro ichki janjallar tufayli tarqalib ketgan Turk xoqonligining tarixda izi o'chib ketmadi. Uning vayronalarida bir qancha turkiy qabilalarning birlashib borishi natijasida yirik qabila ittifoqlari (Qarluq, Qirg'iz, Uyg'ur, Xazar, O'g'uz va boshqa qabila ittifoqlari) tashkil topdi, kichik -kichik davlatlar 23 (Dungxuan, Qorashar, Beshbaliq, Kucha, Qashg'ar, Turfan, Yorkend va boshqalar) vujudga keldi . Turk xoqonligi hududiy doirasida yashagan qabila ittifoqlarida va siyosiy uyushmalarda iqtisod, 24 madaniyat rivojlandi. Xoqonlikning barcha hudud aholisiga tushinarli yozuv va til shakllandi . Xoqonliklar davrida tashkil topgan ayrim etnik uyushmalar (o'g'uz, uyg'ur, qarluq, qipchoq, qirg'iz, dulu (dug'lat) va boshqalar) o'rta asrlar davomida vujudga kelgan qator elatlarni (o'zbek, uyg'ur, turkman, qirg'iz, qozoq, qoraqolpoq) shakllanishiga asos bo'ldilar. Arab tarixchisi Tabariyga ko'ra, VII - VIII asrlarda Balx, Toxariston, Badxiz, Ko'xiston, Seraxs, Chog'aniyon, Buxoro, Choch va Farg'ona aholisining asosini turkiy qavmlar tashkil etardi.